Tolong jelaskan mengenai Parawakan dari Limau kuit dalam bahasa banjar

Tumbuhannya babantuk puhun halus lawan tinggi antara 2-12 mitir wan kawa tumbuh di wilayah nang katinggiannya 1.400 mitir di atas parmukaan banyu laut. Batangnya bingkuk atawa babuncu, tahalus, bakayu, karas, bawarna tuha, wan tajuknya sirang siruk. Cakangnya randah, rapat, baduri, halus, wan babuncu landap.

Daun limau kuit adalah daun majamuk babantuk bulat hintalu, manyirip, pangkal mambulat atawa tumpul, hujungnya tumpul atawa tajam, pinggirinya barigit, wan batangkai sabuting ruhak nang kaya anak daun. Daun limau kuit panjangnya 8-15 santimitir wan labarnya 2-6 santimitir. Bagian atas daun warnanya hijau tuha mancilang, tagal warna bagian bawahnya daun hijau anum atawa hijau kakuningan. Daunnya kawa harum wan bapahang mun diramas maraga baisi tanin 1,8 %, sataruid tritarpanuid, wan minyak atsiri 1-1,5%.

Kambang limau kuit babantuk bintang wan bawarna putih kahabangan atawa putih kakuningan. kambang ngini bakambang jadi buah nang bawarna hijau atawa kakuningan, bakarut, babinculan, wan  babantuk bal halus. Rasa dagingnya masam wan pahit sigar. Kulitnya baisi zat sapunin, tanin 1%, sataruid tritarpanuid, wan minyak atsiri 1-1,5%. Kulitnya babau khas arumatik wan rasanya pina masin nang kainanya pina pahit.